b'\n_START_ARTICLE_\nSmartur\n_START_PARAGRAPH_\nEt smartur eller en smartklokke (ogs\xc3\xa5 kalt smartwatch) er et armb\xc3\xa5ndsur med avanserte funksjoner som for eksempel kamera, telefon og trykkf\xc3\xb8lsom skjerm. Ordet smartur ble f\xc3\xb8yet til den danske rettskrivningsordboken i 2012._NEWLINE_Smarturteknologien er i hastig utvikling og er en del av \xc2\xabwearable\xc2\xbb-trenden, som i 2013 hadde en samlet markedsverdi p\xc3\xa5 3\xe2\x80\x935 milliarder dollar. Denne verdien forventes dog \xc3\xa5 tidobles innenfor de etterf\xc3\xb8lgende 3\xe2\x80\x935 \xc3\xa5r. I en rapport fra 2014 ble antallet smartur i 2018 ansl\xc3\xa5tt til \xc3\xa5 bli 68 millioner._NEWLINE_Det mest utbredte operativsystem til smartur er Googles Android, som samtidig ogs\xc3\xa5 er det mest utbredte operativsystem til smarttelefoner. Android for smartur kalles for Android Wear, og fungerer b\xc3\xa5de til runde og firkantede smartur og flere forskjellige produsenter av smartur anvender styresystemet.'